দায়ূদ

দায়ূদ (, , “প্রিয়ভাজন”) ছিলেন ইব্রীয় ধর্মপুস্তক তথা পুরাতন নিয়ম অনুসারে যিহূদার বংশের নেতা, যিনি পরবর্তীতে সংযুক্ত ইস্রায়েল রাজ্যের প্রথম রাজা হয়েছিলেন।

দায়ূদের শাসনকাল সম্ভবত খ্রীষ্টপূর্বপূর্ব ৯ম শতাব্দীর দিকে সংঘটিত হয়েছিল, যদিও তাঁর শাসনকাল ও রাজ্যের ভৌগোলিক সীমানা নিয়ে বিতর্ক রয়েছে। দায়ূদ সম্পর্কে অধিকাংশ তথ্য বিব্লীয় সাহিত্য থেকে জানা যায়, যার ঐতিহাসিকতা ব্যাপকভাবে প্রশ্নবিদ্ধWriting and Rewriting the Story of Solomon in Ancient Israel; by Isaac Kalimi; page 32; Cambridge University Press, 2018;  এবং দায়ূদ সম্পর্কে নিশ্চিত ও বিতর্কহীন তথ্য অল্পই রয়েছে।

বিভিন্ন বিতর্কিত বিষয়ে আলোচনা অব্যাহত রয়েছে: এই কাহিনী কি প্রজাপীড়ন, খুন ও রাজহত্যার অভিযোগের বিরুদ্ধে দায়ূদের রাজবংশের রাজনৈতিক প্রতিরক্ষা হিসেবে রচিত; দায়ূদ ও যোনাথনের মধ্যকার সমপ্রেমমূলক সম্পর্কের প্রকৃতি; পাঠ্যটি কি হোমার-সদৃশ বীরগাথা, যা প্রাচীন নিকটপ্রাচ্যের সমান্তরাল কাহিনির উপাদান গ্রহণ করেছে; অথবা এর কিছু অংশ কি হশমোনীয় যুগ পর্যন্ত দেরিতে রচিত।

বিব্লীয় বর্ণনায়, বিশেষত শমূয়েলের পুস্তকসমূহে, দায়ূদকে একজন তরুণ মেষপালক ও কীন্নোরবাদক হিসেবে বর্ণনা করা হয়েছে, যার হৃদয় একমাত্র সত্য ঈশ্বর ইয়াহওয়েহের প্রতি নিবেদিত ছিল। তিনি গলিয়াৎকে বধ করে খ্যাতি অর্জন করেন এবং বীর হিসেবে প্রতিষ্ঠিত হন। তিনি ইস্রায়েলের প্রথম রাজা শৌলের প্রিয়পাত্র হন, কিন্তু শৌল সন্দেহ করেন যে দায়ূদ তাঁর সিংহাসন দখলের ষড়যন্ত্র করছেন, ফলে দায়ূদকে আত্মগোপনে যেতে হয়। শৌল ও তাঁর পুত্র যোনাথন যুদ্ধে নিহত হওয়ার পর, দায়ূদকে প্রথমে যিহূদার বংশ এবং পরে ইস্রায়েলের সকল বংশ রাজা হিসেবে অভিষিক্ত করে। তিনি যিরূশালেম জয় করে সেটিকে সংযুক্ত ইস্রায়েল রাজ্যের রাজধানী করেন এবং সেখানে সাক্ষ্য সিন্দুক নিয়ে আসেন।

তিনি বৎশেবার সঙ্গে ব্যভিচার করেন এবং তাঁর স্বামী হিত্তীয় ঊরিয়ের মৃত্যুর ব্যবস্থা করেন। পরবর্তীতে দায়ূদের পুত্র অবশালোম তাঁকে উৎখাত করার চেষ্টা করেন, কিন্তু অবশালোমের মৃত্যুর পর দায়ূদ পুনরায় যিরূশালেমে ফিরে এসে শাসন অব্যাহত রাখেন। দায়ূদ ইয়াহওয়েহের জন্য একটি মন্দির নির্মাণ করতে চেয়েছিলেন, কিন্তু তাঁর শাসনামলের রক্তপাতের কারণে তা তাঁকে অনুমতি দেওয়া হয়নি। তিনি ৭০ বছর বয়সে মৃত্যুবরণ করেন এবং তাঁর জ্যেষ্ঠ জীবিত পুত্র আদোনিয়ের পরিবর্তে বৎশেবার গর্ভজাত পুত্র শলোমনকে স্থলাভিষিক্ত মনোনীত করেন। ইহুদি ভাববাদী সাহিত্যে দায়ূদকে আদর্শ রাজা ও ভবিষ্যৎ ইব্রীয় মশীহের পূর্বপুরুষ হিসেবে সম্মানিত করা হয়েছে এবং বহু গীতসংহিতা তাঁর নামে সমর্পিত।

দায়ূদ বিব্লোত্তর ইহুদি লিখিত ও মৌখিক ঐতিহ্যেও গুরুত্বপূর্ণ স্থান অধিকার করে আছেন এবং নতুন নিয়মে তাঁর উল্লেখ রয়েছে। আদি খ্রীষ্টানেরা নাসরতীয় যীশুর জীবনকে ইব্রীয় মশীহ ও দায়ূদ-সংক্রান্ত উল্লেখের আলোকে ব্যাখ্যা করেন; সাধু মথি ও সাধু লূক লিখিত সুসমাচারে যীশুকে সরাসরি দায়ূদের বংশধর বলে বর্ণনা করা হয়েছে। কুরআন ও হাদিসে তাঁকে বনী ইস্রাঈলের রাজা এবং একই সঙ্গে আল্লাহের নবী দাউদ হিসেবে উল্লেখ করা হয়েছে। বিব্লীয় দায়ূদ শতাব্দীর পর শতাব্দী ধরে শিল্প ও সাহিত্যে অসংখ্য ব্যাখ্যার অনুপ্রেরণা যুগিয়েছেন।

 কুরআনে উল্লেখ 
আল্লাহ তা'আলা পবিত্র কুরআনে বলেন,                                                                                                                                                                                              "তারপর ইমানদাররা আল্লাহর হুকুমে জালুতের বাহিনীকে পরাজিত করে দিল এবং দাউদ জালুতকে হত্যা করল। আর আল্লাহ দাউদকে দান করলেন রাজ্য ও অভিজ্ঞতা। আর তাকে যা চাইলেন শিখালেন। আল্লাহ যদি একজনকে অপরজনের দ্বারা প্রতিহত না করতেন, তাহলে গোটা দুনিয়া বিধ্বস্ত হয়ে যেতো। কিন্তু বিশ্ববাসীর প্রতি আল্লাহ একান্তই দয়ালু, করুণাময়৷" (সুরা বাকারা-২৫১)

"আমি পর্বতমালাকে তার অনুগামী করে দিয়েছিলাম, তারা সকাল-সন্ধ্যায় তার সাথে পবিত্রতা ঘোষণা করত। আর পক্ষীকুলকেও, যারা তার কাছে সমবেত হত। সবাই ছিল তাঁর প্রতি প্রত্যাবর্তনশীল।" (সুরা সোয়াদ-১৮,১৯)

"তারা যা বলে তাতে আপনি (মুহাম্মাদ সা.) সবর করুন এবং আমার শক্তিশালী বান্দা দাউদকে স্মরণ করুন। সে ছিল আমার প্রতি প্রত্যাবর্তনশীল"। (সুরা সোয়াদ ১৭)

"আমি দাউদের প্রতি অনুগ্রহ করেছিলাম এই আদেশ মর্মে যে, হে পর্বতমালা, তোমরা দাউদের সাথে আমার পবিত্রতা ঘোষণা কর এবং হে পক্ষী সকল, তোমরাও। আমি তাঁর জন্য লৌহকে নরম করে ছিলাম। এবং তাকে আমি বলে ছিলাম: প্রশস্ত বর্ম তৈরী কর, কড়াসমূহ যথাযথভাবে সংযুক্ত কর এবং সৎকর্ম সম্পাদন কর। তোমরা যা কিছু কর, আমি তা দেখি।" (সুরা সাবা-১০-১১)    

 বিশেষ গুণাবলী  
 বোখারী শরীফে আছে যাবুর কিতাব জনাব দাউদ অতিদ্রুত তেলাওয়াত বা আবৃত্তি করতে পারতেন। এমনকি তিনি ঘোড়ার পিঠের গদী বাঁধতে যতটুকু সময় লাগতো, এসময়ের মধ্যেই যাবুর আবৃত্তি করে শেষ করতে পারতেন। 
 সূরা আম্বিয়া: ৭১ নম্বর আয়াতে আল্লাহ এই বর্ণনা দিয়েছেন, 
"বুখারী ও মুসলিমের হাদীসে মুহাম্মাদ বলেন:মহান আল্লাহর নিকটে সর্বাধিক পছন্দনীয় হল দাউদের সালাত এবং সর্বাধিক পছন্দনীয়  সিয়াম ছিল দাউদের সিয়াম। তিনি অর্ধরাত্রি পর্যন্ত ঘুমাতেন। অতঃপর এক তৃতীয়াংশ সালাতে কাটাতেন এবং শেষ ষষ্টাংশে নিদ্রা যেতেন। তিনি একদিন অন্তর একদিন সিয়াম রাখতেন। শত্রুর মোকাবিলায় তিনি কখনও পশ্চাদপসরণ করতেন না"। 
 সূরা সাবায় বর্ণনা করা হয়, 

 পাদটীকা 

 তথ্যসূত্র 

 অধিকতর পাঠ 









 বহিঃসংযোগ 
 Complete Bible Genealogy David's family tree
 Double Identity: Orpheus as David. Orpheus as Christ? Biblical Archaeology Review
 David engravings from the De Verda collection
 King David at the Christian Iconography web site
 The History of David, by William Caxton

বিষয়শ্রেণী:ইসলাম
বিষয়শ্রেণী:ইসলামের নবি
বিষয়শ্রেণী:হিব্রু বাইবেলের নবি
বিষয়শ্রেণী:অ্যাঙ্গলিকান সাধু
বিষয়শ্রেণী:ইহুদি রাজপদ
বিষয়শ্রেণী:ইহুদি কবি
বিষয়শ্রেণী:বেথলেহেমের ব্যক্তি